  Туспуктэм: ИА «Удмуртия» Майя Бывальцева Удмуртиын 216 сюрс 309 адями пуэдлэсь прививка пуктӥз ни. Со пӧлын 153 сюрслэсь трос арлыдоос но 63 сюрслэсь уно пиналъёс. Со сярысь 3-тӥ коньывуонэ Роспотребнадзорлэн элькунъя управлениезлэн пресс-службаез ивортӥз. Пуэдлы пумит вакцинаци тужгес умой мынэ Кез ёросын – чакламезлэсь 40,1 процент. Вавож но Шаркан ёросъёсын – 39,5 процент, Сьӧлта ёросын – 36,3 процент, Глаз ёросын – 35,1 процент. Со дыре ик сизьым муниципал кылдытэтъёсын вакцинаци 25 процентозь но вуымтэ. Воткаын – 19 процент, Ижкарын – 20,8 процент, Яр ёросын – 21,4 процент, Сарапул ёросын – 21,8 процент, Юкаменск ёросын – 228 процент, Ува ёросын – 23 процент, Грак ёросын 23,3 процент. Туэ Удмуртиын 860 сюрслэсь трос адямилы пуэдлэсь прививка пуктыны чакламын Вакцинациез улон интыя эмъяськонниын ортчыны луэ. Элькунысь тазалыкез утёъя министерство ивортэмъя, вакцина ваньмаз эмъюртъёсын вань. Тодэ вайытом, кынман висёнъёсын черламъёслэн лыдзы йылэмен кылем арняе одӥг нылпи садэз ворсазы. 25-тӥ куарусёнысен 1-тӥ коньывуонозь элькунысь эмъюртъёсы 17 сюрс 459 адями кынман висёнъёсын вазиськиз, пуэдэн черламъёс пусйымтэ,  Тегъёс: Тазалык пуэд прививка Удмуртия  